Donostiako portua

**Donostiako portua** Gipuzkoako hiri horretako portua da. Donostiako Parte Zaharrean dago, Urgull mendiaren oinean. Donostiako udaletxearen, Klub Nautikoaren eta Aquariumaren artean hedatzen da.

Donostiak 2004an 19 itsasontzi zeuzkan itsasbazterreko arrantzarako; eta 2009an, 13. Harrapaketei dagokienez, 2000. urtean 955.000 kilo arrain inguru bildu zuten kaian eta 2009an aldiz 913.000.

## Inguruko eraikinak 
XIX. menderaino debekatuta zegoen bertan etxebizitza-erakinik egitea, gauean harresi barrura erretiratu beharra baitzegoen legez. Alabaina, baimena eman ondoren, gaur egun ezagutzen ditugun etxeak egin ziren. Bertako etxabeetako sotoetan daude arrantzale-sotoak (eta hainbat jatetxe, gaur egun), baita Kaimingaintxo inguruko eraikuntzaren sotoetan ere. Kaiarribako sotoetan, berriz, Donostiako arraunketa eta ur-kiroletako taldeen sotoak daude (Gurutze Gorriaren postua ere bai).

Era berean, portuan honako eraikinak ere badaude: Donostiako Aquariuma, Euskal Itsas Museoa (antzinako Kontsuletxearen edo Caracasko Gipuzkoar Konpainiaren egoitza, garai batean donostiarrek *Torrea* izenez ezagututako eraikina), Arrantzaleen Lonja, San Pedro Apostoluaren kapera eta Aita Mariren omenezko monumentua. Donostiako Parte Zaharreko etxeekin mugan, antzinako harresietatik zutik geratzen den horma zati bakarra ageri da.

## Atalak 
### Erdiko moila 
Donostiako portuko moiletako bat da Erdiko Moila, Portaleta parean sortzen da eta Kaiarriba alderantz luzatzen da. 1976 aldera azken 30 metroak kendu zitzaizkion. Gaur egun erdian egonagatik, garai batean kanpokoa zen, harik eta 1860 inguruan Moila Berria egin zen arte (gaur egun Klub Nautikotik Kaiarriba aldera doana, alegia).

Irudi:Donostiako portua, Euskal Herria.jpg|Donostiako portua.
Irudi:San Sebastian Puerto.jpg|Donostiako portua gaur egun.
Irudi:Donostia kaia 001.JPG|2010ean.
Irudi:Basque fishing boats.jpg|Arrantzontziak.
Irudi:Puerto de San Sebastián (1890).jpg|Donostiako portua 1890an.
Irudi:Arrantzales del vapor de pesca 'Clotilde' de Lekeitio en el puerto de San Sebastián. En el centro, el patrón y propietario Celestino Badiola (1 de 1) - Fondo Car-Kutxa Fototeka.jpg|Lekeitioko arratzaleak Donostiako portuan, 1917an.
Irudi:Baporeak Donostian.jpg|Baporeontziak, 1917-1918 artean.

## Estropadak 
Urtero irailean Kontxako badian Kontxako Bandera izeneko estropada lehiaketa ezaguna ospatu ohi da. Horretarako portu honetan lehian dauden herri bakoitzeko zaletuak pilatu eta bertatik ontzi lehiatzaileak itsasoratu ohi dira.

## Eraikinak 
* San Pedro Apostuluaren kapera
* Aita Mariren monumentua
* Donostiako Aquariuma
* Euskal Itsas Museoa
* Nautikoko kaia
* Portaleta

[thumb|700px|erdian|[Nautikoko kaia, Kontxako badia eta Santa Klara uhartea.]]

## Kaleak eta plazak 
[250px|eskuinera|thumb|[Jacques Cousteau plaza (Donostia)|Jacques Cousteau plaza.]]

### Kaleak 
* Kaia pasealekua
* Mollaberria pasealekua
* Mollaerdia pasealekua

### Plazak 
* Jacques Cousteau plaza
* Kaimingaintxo plaza
* Lasta plaza

## Festak 
* Santa Rita eta Santa Kiteria festa
* Karmengo jaiak

## Ikus, gainera 
* Euskal Herriko portuak
* Parte Zaharra (Donostia)

## Kanpo estekak 
*  Eusko Jaurlaritzaren informazioa
* "Azken marinelak" (Berria)